Дзяржаўная палітыка будаўніцтва жылля — інструмент грубага ўмяшальніцтва ў эканоміку, які карэнным чынам не вырашае кватэрнага пытання. Болей за тое, такая палітыка ў свой час спрыяла валютнаму крызісу, бо дзяржаўныя грошы былі запампаваныя ў імпартаёмістае будаўніцтва. У суседняй жа Польшчы за будаўніцтва адказвае Міністэрства інфраструктуры, якое займаецца таксама сувяззю ды транспартам.